Ferdinand Joseph Fonseca

Ferdinand Joseph Fonseca (Bombay, 1925eko abenduaren 2a – Bandra, 2015eko urriaren 2a) indiar elizgizon katolikoa izan zen, 1980tik 2000ra Bombayko apezpiku laguntzailea izan zena.

 Bizitza 
Joseph (Jose) eta Julia Fonseca goatarren semea, Ferdinand Joseph Fonseca 1925eko abenduaren 2an jaio zen Bombayko Umerkhadi auzoan. Bost anai-arreba zituen: Oswald, Claire, Judith, Zita eta Marie. 

1942an Umerkhadiko San Jose eskolan ikasketak amaitu ondoren, Arte Lizentziatura lortu zuen Bombayko St. Xavier’s Collegen. 1946an latineko ikasketak ohorezko notarekin gainditu zituen. 1946an Bombayko apaizgaitegian sartu zen, Indiaren independentzia baino urtebete lehenago. 1954ko abenduaren 5ean apaiztu zen, Bombayko artxidiozesian inkardinatuta geratuz.

Apaiz-ordenazioa jaso ondoren, hezkuntzan lizentziatu zen eta lau parrokietako bikario eta atxikitako bigarren hezkuntzako eskoletako zuzendari gisa aritu zenVile Parlen, Santa Cruzen, Mahimen eta Bycullan. Beste hainbat kargu ere izan zituen, hala nola, Sodality, Mariaren Legioia eta Alkoholiko Anonimoak bezalako erakundeak zuzendu zituen.

1972an, Erromako Unibertsitate Gregorianoan eta Chicagoko Loyola Unibertsitatean Espiritualtasun eta Aholkularitza ikastaro bat egitera joan zen. Gero Goregaongo St. Pius X Collegeko errektore izendatu zuten.

1980ko martxoaren 28an, Joan Paulo II.a aita santuak Bombayko apezpiku laguntzaile eta Aquae in Mauretaniako apezpiku titular izendatu zuen. Urte bereko ekainaren 29an apezpiku-ordenazioa jaso zuen Bombayko Garaipenaren Andre Mariaren elizan, Simon Ignatius Pimenta artzapezpikuaren eskutik, kontsakratzailekideak Gilbert Blaize Rego eta Dominic Joseph Abreo izanik.

2000ko abenduaren 2an, Joan Paulo II.ak bere dimisioa onartu zuen. Fonseca 2015eko urriaren 20an hil zen, 89 urte zituela. Hileta hurrengo egunean egin zen Bendrako San Andres elizan. Haines Roadeko San Petri hilerrian lurperatuta dago.

 Ondorengotza apostolikoa 

 Erreferentziak 

 Kanpo estekak 

Kategoria:Mumbaitarrak
Kategoria:Indiako apezpikuak
Kategoria:Indiako katolikoak
Kategoria:Joan Paulo II.ak izendatutako apezpikuak
Kategoria:XX. mendeko indiarrak
Kategoria:XXI. mendeko indiarrak